**ქვეპროგრამა „ლუკა ასათიანის სახელობის სტიპენდია წარმატებული სტუდენტებისათვის“**

ქალაქ ბათუმის მუნიციპალიტეტის მერია, აცხადებს განცხადებების მიღებას, ქ. ბათუმის მუნიციპალიტეტის 2021 წლის ბიუჯეტით გათვალისწინებული ქვეპროგრამის „ლუკა ასათიანის სახელობის სტიპენდია წარმატებული სტუდენტებისათვის“ ფარგლებში, კონკურსში მონაწილეობის თაობაზე.

განცხადებები მიიღება, 2020 - 2021 სასწავლო წლის:

* საშემოდგომო სემესტრში მიღებული შეფასების მიხედვით - 2021 წლის 2-31 მარტის ჩათვლით;
* საგაზაფხულო სემესტრში მიღებული შეფასების მიხედვით - 2021 წლის 5-30 ოქტომბრის ჩათვლით.

კონკურსში მონაწილეობის უფლება აქვს საქართველოს ტერიტორიაზე არსებულ ავტორიზებულ უმაღლეს საგანმანათლებლო დაწესებულებაში აკადემიური უმაღლესი განათლების პირველი (ბაკალავრიატი) და მეორე (მაგისტრატურა) საფეხურის უმაღლეს საგანამანათლებლო პროგრამაზე ჩარიცხულ სტუდენტს - საქართველოს მოქალაქეს, რომელიც უმაღლეს სასწავლებელში ჩარიცხვის მომენტისათვის რეგისტრირებულია ქ. ბათუმის მუნიციპალიტეტის ტერიტორიაზე და აკადემიური მოსწრების დოკუმენტის თანახმად, მიმდინარე 2020 - 2021 სასწავლო წლის, საშემოდგომო ან საგაზაფხლო სემესტრის მიხედვით, მიღებული აქვს დადებითი შეფასება:

* პრიორიტეტულ მიმართულებებზე ჩარიცხულ სტუდენტებს ‐ 81 ქულა და მეტი;
* სხვა დანაჩენ მიმართულებებზე ჩარიცხულ სტუდენტებს ‐ 91 ქულა და მეტი.

ქვეპროგრამით დადგენილი მოთხოვნების გათვალისწინებით, სტიპენდიის გაცემის დროს, პირველ რიგში განიხილება, იმ კონკურსანტთა დაფინანსების საკითხი, რომლებიც სწავლობენ შემდეგ საგანმანათლებლო პრიორიტეტულ სწავლის სფეროებზე:

1.1 ინჟინერია და საინჟინრო საქმე;

1.2 არქიტექტურა და მშენებლობა;

1.3 გარემოსმცოდნეობა/ეკოლოგია;

1.4 კულტურული მემკვიდრეობის კვლევები;

1.5 კულტურის/ხელოვნების მენეჯმენტი;

1.6 ისტორია და არქეოლოგია;

1.7 განათლების მეცნიერებები, სკოლამდელი განათლება;

1.8 მასწავლებლის განათლება.

თუ ვერ გამოვლინდა საუკეთესო შედეგების მქონე 50 სტიპენდიანტი პრიორიტეტულ მიმართულებების მიხედვით, მაშინ დარჩენილ ვაკანტურ ადგილებზე, მოხდება, სხვა დანარჩენ საგანმანათლებლო სწავლის სფეროებზე ჩარიცხულ საუკეთესო შედეგების მქონე სტუდენტთა შერჩევა.

ლუკა ასათიანის სახელობის სტიპენდია გაიცემა:

1. საშემოდგომო სემესტრის შედეგების მიხედვით - არაუგვიანეს, 2021 წლის მაისის თვისა;
2. საგაზაფხულო სემესტრის შედეგების მიხედვით - არაუგვიანეს, 2021 წლის ნოემბრის თვისა;

დეტალურ ინფორმაცია იხილეთ თანდართულ დოკუმენტაციაში.